Република Србија

АП Војводина

Општина Опово Општинско веће

Број:

Дана, 10.10.2022. године

ПРОГРАМ ЈАВНЕ РАСПРАВЕ

О ПЛАНУ РАЗВОЈА ОПШТИНЕ ОПОВО ЗА ПЕРИОД 2022 – 2029. ГОДИНЕ

1. У поступку припреме Плана развоја општине Опово за период 2022 – 2029. године, Општинско веће општине спроводи јавну расправу о Нацрту Плана развоја општине Опово за период 2022 – 2029. године (у даљем тексту: Нацрт одлуке).

2. Нацрт Плана са образложењем саставни је део овог програма и јавно објављен на званичној интернет страници Општине.

3. Информације о члановима радних група које су радиле на припреми Нацрта плана развоја објављен је у оквиру банера за плански процес на нивоу општине Опово.

4. Извештај о спроводеним консултацијама у процесу израде Нацрта Плана јавно је објављен у оквиру банера за плански процес на нивоу општине

5. Јавна расправа о Нацрту Плана одржаће се од 10.10.2022. до 25.10.2022. године.

6. Отворени састанак представника надлежних органа Општине, односно јавних служби са заинтересованим грађанима, представницима удружења грађана и средстава јавног информисања ће се одржати у сали Културног центра Опово, дана 26.10.2022.године у 12:00 часова.

7. Програм јавне расправе о Нацрту Плана, са Нацртом Плана објављује се на званичној интернет страници општине Опово.

8. Предлози, сугестије, иницијативе и коментари достављају се Општинској управи општине Опово путем електронске поште на e-mail адресу: kabinet@opovo.org.rs или поштом на адресу Општина Опово, Бориса Кидирча 10, са напоменом: „За јавну расправу о Нацрту Плана развоја општине Опово за период 2022 – 2029. године ”.

9. По окончању јавне расправе Општинска управа ће анализирати све примедбе, предлоге и сугестије у јавној расправи и на основу тога сачинити извештај о спроведеној јавној расправи и у року од 7 дана од дана окончања јавне расправе исти објавити на интернет страници општине.